《送车定夫赴莱芜簿》
元代·贝琼

空青丹砂世所奇，乌喙昌阳亦皆用。赤城车子玉峰孙，年过四十犹未贡。

南宫昨日献文词，百族纷纷见孤凤。一官初试莱芜邑，古人今人差伯仲。

釜中有鱼晨不爨，案上无萤夜犹诵。尚思论道程朱后，玉峰先生最该综。

一编大学正全书，子后传之四方共。平生河神齑百瓮，岂望为郎食官俸。

迢迢北上不可迟，十月黄河雪先冻。老夫买酒无一钱，作诗直比琅玕送。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。